Први захтјев за одређивање локације за изградњу храма у Бару поднио је државном органу свештеник Богић Фемић недуго након земљотреса 1979. године. Тадашње комунистичке власти тај захтјев нису одобриле, тако да је двије године касније 17. марта 1981. иницијативни одбор за изградњу храма организовао протест због опструкције власти. Услиједио је масовни митинг пред градском Скупштином, као и потписивање петиције, па је локација за храм на крају добијена, и то око 2 хектара у центру Бара.